turjo4nis/wikipedia-bn-dump-20250701 huggingface dataset:
বালিশ (মিষ্টি)

বালিশ মিষ্টি বাংলাদেশের নেত্রকোণা জেলার একটি প্রসিদ্ধ মিষ্টি। এটি আকারে বালিশের মত বড় না হলেও দেখতে অনেকটা বালিশের মত, এবং এর উপরে ক্ষীরের প্রলেপ থাকাতে একটি আবরণীসমেত বালিশের মত দেখায়। এই মিষ্টি গয়ানাথের বালিশ নামেও পরিচিত।

ইতিহাস 
বালিশ মিষ্টির জনক গয়ানাথ ঘোষাল। হিন্দুদের মধ্যে ঘোষ পরিবার মিষ্টি তৈরিতে বিখ্যাত। নেত্রকোণা শহরের বারহাট্টা রোডের 'গয়ানাথ মিষ্টান্ন ভাণ্ডার'-এর স্বত্বাধিকারী গয়ানাথ ঘোষ শত বছরেরও বেশি সময় আগে বালিশ মিষ্টি উদ্ভাবন করেন। গয়ানাথের স্বপ্ন ছিল নতুন কোন ধরনের মিষ্টি আবিষ্কার করা। একদিন তিনি বিশাল সাইজের একটি মিষ্টি তৈরি করলেন এবং ক্রেতাদের খেতে দিলেন এবং ক্রেতারা খুব প্রশংসা করলো। এর আকার অনেকটা কোল বালিশের মতো। তাই ক্রেতাদের পরামর্শে মিষ্টিটির নাম রাখেন বালিশ। স্বাদে অতুলনীয় হওয়ায় অল্পদিনেই সর্বত্র ছড়িয়ে পড়ে বালিশের নাম। এর উদ্ভাবক হিসেবে ব্যাপক পরিচিতি পান গয়ানাথ ঘোষও। তাই এক সময় তার নামটিও জড়িয়ে যায় বালিশের সঙ্গে। লোকমুখে বালিশের নাম হয়ে ওঠে 'গয়ানাথের বালিশ'। সে সময়ে শুধু তার দোকানেই এই মিষ্টি বিক্রি হতো। কিন্তু এখন তার দোকান ছাড়াও অন্যান্য দোকানেও বিক্রি হয় বালিশ মিষ্টি। নেত্রকোনার বিখ্যাত এ মিষ্টি বর্তমানে ঢাকার অদূরে তিনশ ফিট পূর্বাচলের নীলা মার্কেটে ও পাওয়া যায়।

উপকরণ 
বালিশ তৈরি হয় দুধ-ছানা, চিনি ও ময়দা দিয়ে। প্রথমে দুধের ছানার সঙ্গে সামান্য ময়দা মিশিয়ে মণ্ড তৈরি করা হয়। মণ্ড দিয়ে বানানো হয় বিভিন্ন সাইজের বালিশ। পরে তা ভাজা হয় চিনির গরম রসে। এর পর ঠাণ্ডা করেও চিনির রসে ডুবিয়ে রাখা হয় অনেকক্ষণ। এক সময় তা রসে টইটম্বুর হয়ে যায়। বিক্রির সময় বালিশের ওপর দেয়া হয় ক্ষীরের প্রলেপ বা দুধের মালাই। এ ছাড়াও বালিশ বানানোর প্রক্রিয়ায় কিছুটা গোপনীয়তা আছে যা ব্যবসার স্বার্থে প্রকাশ করতে চান না কারিগররা।

বর্তমান অবস্থা 
১৯৪৭ সালের দেশভাগের সময় ঘোষ পরিবারের অনেকেই ভারতে চলে যায়। কিন্তু গয়ানাথ ঘোষ যাননি। এই মিষ্টির গোপন রহস্য তিনি কাউকে শিখিয়ে যাননি। কিন্তু পরিবারের টানে বালিশ মিষ্টির উদ্ভাবক গয়ানাথ ঘোষ ১৯৬৯ সালে ভারতে চলে যান। এ সময় তিনি প্রতিষ্ঠানটি কুমুদ চন্দ্র নাগের কাছে বিক্রি করেন। কুমুদ ছয় বছর পর বালিশ তৈরির প্রধান কারিগর নিখিল মোদকের কাছে তা বিক্রি করেন। নিখিলের মৃত্যুর পর এটি পরিচালনা করেন তার তিন ছেলে বাবুল, দিলীপ ও খোকন মোদক।

আকার ও দাম 
বালিশ বিক্রি হয় পিস হিসেবে। এর সাধারণ সাইজ তিনটি। যার দাম ২০০, ৫০ ও ১০০ টাকা। ২০০ টাকা মূল্যের বালিশ আকারে ১৩ থেকে ১৪ ইঞ্চি হয়। ওই মিষ্টির ওজন ৮০০ থেকে ১০০০ গ্রাম হয়ে থাকে। ৫০-১০০ টাকা দামের বালিশও বানিয়ে দেন বিক্রেতারা। এর চেয়ে বেশি ওজনের বালিশও বানানো হয়। তবে তা অর্ডার দিলে তৈরি করা হয়। নেত্রকোণায় বিয়ে বা জন্মদিনের মতো অনুষ্ঠান অথবা অন্যান্য সামাজিক বা অফিস-আদালতের অনুষ্ঠানেও খাবার তালিকায় প্রাধান্য পায় বালিশ। আত্মীয়স্বজনের বাড়িতে বেড়াতে গেলে অনেকে সঙ্গে করে নিয়ে যান বালিশ।

লোকজ ছড়া 
এ অঞ্চলে বালিশ মিষ্টির ঐতিহ্য নিয়ে প্রচলিত বহু ছড়া যুগ যুগ ধরে চলছে আমজনতার মুখে মুখে। বালিশ নিয়ে এমন একটি লোকজ ছড়া হল-
‘‘জাম, রসগোল্লা পেয়ে শ্বশুর
করলেন চটে নালিশ 
আশা ছিল আনবে জামাই
গয়ানাথের বালিশ”।

তথ্যসূত্র 

বাংলার খাদ্য
মিষ্টান্ন
মিষ্টি
বাংলাদেশের খাদ্য
বাংলাদেশী রন্ধনশৈলী
বাংলাদেশী মিষ্টান্ন
নওয়াব ওয়ালী বেগ খাঁ জামে মসজিদ

নবাব ওয়ালী বেগ খাঁ জামে মসজিদ (অলি খাঁ মসজিদ নামে অধিক পরিচিত) বাংলাদেশের চট্টগ্রাম শহরে অবস্থিত একটি মসজিদ। ১৮শ শতকে নির্মিত এই মসজিদটি চট্টগ্রাম মহানগরের চকবাজার এলাকায় অবস্থিত। তবে মসজিদ এলাকাটি মসজিদটির নাম অনুসারে অলি খাঁ মোড় নামে পরিচিত। চকবাজার গুলজার মোড় থেকে মাত্র ১০০ গজ উত্তর দিকেই মসজিদটির অবস্থান। চট্টগ্রামের মোগল ফৌজদার ওয়ালী বেগ খান ১৭১৩ হতে ১৭১৬ খ্রিষ্টাব্দের মধ্যে এই মসজিদটি নির্মাণ করেন। ওয়ালী খান চকবাজারের প্রতিষ্ঠাতা ছিলেন। তিনি মসজিদের রক্ষণাবেক্ষণের জন্য বেশ কিছু জমিও দান করেন।

ইতিহাস 
মোগল আমলের ঐতিহ্য ও প্রায় ৩১০ বছরের পুরানো ‘নবাব ওয়ালী বেগ খাঁ জামে মসজিদ’। ১৭১৩ খ্রিষ্টাব্দে নবাব ওয়ালী বেগ খাঁ এই মসজিদটি নির্মাণ করেন বলে মনে করা হয়। অনিন্দ্য সৌন্দর্যে সজ্জিত এ মুসলিম স্থাপনার আসল সৌন্দর্য বাহির থেকে তেমনটা বোঝা যায় না। তবে ভেতরের অংশটা অনেক চমকপ্রদ। মূল মসজিদের দেয়ালগুলো অনেক পুরু। দেয়ালের পুরত্ব প্রায় ১ থেকে ৩ ফুট পর্যন্ত। দেয়ালের গায়ে রয়েছে ছোট ছোট খোপ। যেগুলোতে প্রয়োজনীয় জিনিসপত্র রাখা হতো বলে ধারণা করা হয়। বর্তমানে এই খোপগুলোতে পবিত্র কোরআন শরীফসহ বিভিন্ন জিনিস রাখা আছে।

মসজিদের জন্য নির্ধারিত জায়গা প্রায় ১৮ শতক। তবে মূল মসজিদটি নির্মিত হয়েছে প্রায় ৬ থেকে ৭ শতক জায়গার উপর।

মূল মসজিদের রয়েছে বিশাল বিশাল ৬টি গুম্বুজ (চারটি বড় এবং দুইটি ছোট)। এই গুম্বুজগুলোই মসজিদের সৌন্দর্য বৃদ্ধি করেছে।

দীর্ঘদিন অবহেলা আর অযত্নে থাকার পর ২০১০ সালে মসজিদটি ভেঙ্গে পুনরায় নির্মাণের সিদ্ধান্ত নেয় স্থানীয় কিছু লোকজন। পরে মূল মসজিদটি ভেঙ্গে নতুন মসজিদ গড়ার বিরোধিতা করেন কিছু সচেতন ব্যক্তি। তারা বলেন মূল মসজিদটি যেহেতু মুঘল আমলের স্থাপনা, এটি মুসলমানদের জন্য একটি ঐতিহাসিক মসজিদ। তাই মূল মসজিদটি না ভেঙ্গে সামনের খালী জায়গায় নতুন করে মসজিদের ভবন নির্মাণ করার পরামর্শ দেন তারা।

অনেক দ্বন্দ্ব ও কানা ঘষার পরে ২০১১ সালে বিষয়টি প্রধানমন্ত্রীর নজরে আসে তখন তিনি মসজিদটি না ভেঙ্গে সংস্কারের পরামের্শ প্রদান করেন স্থানীয় প্রশাসনকে। তবে পুরাতন এই ঐহিত্য রক্ষনাবেক্ষনের জন্য সরকারি ভাবে তেমন কোন সহযোগিতা করা হয় নি। পরবর্তীতে চট্টগ্রাম সিটি কর্পোরেশনের মেয়র নাছির উদ্দীন মসজিদটির দায়িত্ব গ্রহণ করেন। স্থানীয় লোকজন তাকে মসজিদটি পরিচালনা কমিটির সভাপতি নির্বাচিত করেন। ফলে ২০১৬ সালে মূল মসজিদের সামনে মসজিদটির নতুন আর একটি ভবন নির্মাণের কাজ শুরু হয়। বর্তমানে নতুন ভবনটি ৫ তলা সম্পন্ন হলেও এখনো নামাজ পড়ার উপযোগি করা সম্ভব হয় নি। প্রতি জুমাবারে মুসল্লিদের নামাজ পড়তে অনেক সমস্যা হয়। শত শত মুসল্লিকে জায়গা সংকটের কারণে রাস্তার উপরে নামাজ পড়তে হয়।

উল্লেখ্য, চট্টগ্রামে প্রাচীন মুসলিম স্থাপনার মধ্যে আন্দরকিল্লা শাহী জামে মসজিদ (১৬৬৯), নবাব ইয়াসিন খান নির্মিত কদম মোবারক মসজিদ (১৭১৯), নবাব ওয়ালী বেগ খান নির্মিত অলি খাঁ মসজিদ (১৭১৩), হামজা খাঁ মসজিদ, হাটহাজারী (১৬৮২), রাস্তি খাঁ মসজিদ (১৪৭৪) নসরত বাদশা মসজিদ (১৫৬৭) সালে প্রতিষ্ঠিত হয়। সময়ের ও কালের ঐতিহ্য এ মসজিদের মধ্যে অনেকগুলো ধ্বংস হয়ে গেছে। মাত্র কদম মোবারক মসজিদটি, আন্দরকিল্লা শাহী জামে মসজিদ ও নবাব ওয়ারী বেগ খাঁর অলি খাঁ মসজিদ ইতিহাসের সাক্ষী হয়ে দাঁড়িয়ে আছে।

সংশ্লিষ্ট আশখাস
দুলা মিঞা সওদাগর, এই মসজিদের সাবেক নামজাদা মুসল্লী

আরও দেখুন
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

তথ্যসূত্র 

 তিনশ বছরের প্রাচীন অলি খাঁ মসজিদ ধ্বংসের হাত থেকে রক্ষার দাবিতে স্মারকলিপি পেশ- দৈনিক সংগ্রাম। 
 ওয়ালী খাঁ মসজিদের নির্মাণকাজ পরিদর্শনে সিটি মেয়র- দৈনিক পূর্বদেশ

চট্টগ্রামের মসজিদ
অজন্তা গুহাসমূহ

অজন্তা গুহাসমূহ () ভারতের মহারাষ্ট্রের ঔরঙ্গবাদ জেলার গভীর খাড়া গিরিখাতের পাথর কেটে খোদাই করা প্রায় ৩০টি গুহা-স্তম্ভ। এগুলো খ্রিষ্টপূর্ব দোসরা শতাব্দী থেকে খ্রিষ্টীয় সপ্তম শতাব্দীর মধ্যে নির্মিত হয়েছিল বলে ধারণা করা হয়। এগুলোতে পাওয়া ছবি ও ভাস্কর্য, তৎকালীন বৌদ্ধধর্মীয় শিল্পের উৎকৃষ্ট নিদর্শন। অজন্তার দেয়ালের চিত্রগুলিতে বুদ্ধের জীবনের বিভিন্ন পর্যায়ের কাহিনি বর্ণিত হয়েছে। ফ্রেস্কো ধাঁচের এই দেয়ালচিত্রগুলোর জীবন্তরূপ এবং এগুলো তে নানা রঙের সমৃদ্ধ ও সূক্ষ্ম প্রয়োগ এগুলোকে ভারতের বৌদ্ধ চিত্রশিল্পের সর্বোৎকৃষ্ট নিদর্শনে পরিণত করেছে। গুহাগুলো মহারাষ্ট্রের আওরঙ্গবাদ জেলার জলগাঁও রেলস্টেশনের কাছে, আজিন্তা বা অজন্তা গ্রামের প্রান্তে অবস্থিত (২০ ডিগ্রি ৩০ মিনিট উত্তর অক্ষাংশ এবং ৭৫ ডিগ্রি ৪০ মিনিট পূর্ব দ্রাঘিমাংশ)। ১৯৮৩ সাল থেকে এই স্থানটি একটি ইউনেস্কো ওয়ার্ল্ড হেরিটেজ সাইট।

অজন্তাশৈলী ভারতে এবং অন্যত্র যথেষ্ট প্রভাব ফেলেছে, বিশেষ করে জাভাতে। সংশ্লিষ্ট দুই মিনার গোষ্ঠীর সঙ্গে,ভারতীয় ইতিহাসের দুই গুরুত্বপূর্ণ সময় জড়িয়ে আছে। সামগ্রিক অজন্তা গুহা, ভারতীয় শিল্পবিবর্তনের ব্যতিক্রমী সাক্ষ্য বহন করে, সেইসাথে বৌদ্ধসম্প্রদায়ের ভূমিকা নির্ধারণ করে, বুদ্ধিজীবী ও ধর্মীয় প্রেক্ষাগৃহগুলো, ভারতে গুপ্ত এবং তাদের তাৎক্ষণিক উত্তরাধিকারীর বিদ্যালয়গুলো ও অভ্যর্থনা কেন্দ্রগুলো।২৯টি গুহা প্রায় ২০০ খ্রিষ্টপূর্বাব্দে খনন শুরু করা হয়েছিল, কিন্তু তারা ইলোরার অণুকূলে ৬৫০ খ্রিষ্টাব্দে পরিত্যক্ত হয়। পাঁচটি গুহাতে মন্দিরগুলো ছিল এবং চব্বিশটি গুহাতে মঠ ছিল যেগুলো প্রায় ২০০ বৌদ্ধ সন্ন্যাসী ও শিল্পীদের দ্বারা অধিকৃত ছিল বলে মনে করা হয়। ১৮১৯ সালে একটি ব্রিটিশ বাঘশিকারের দল দ্বারা পুনরাবিষ্কৃত হবার আগে অবধি, অজন্তাগুহা ধীরে ধীরে বিস্মৃতিতে তলিয়ে গিয়েছিল।

চীনা পরিব্রাজক হিউয়েন সাঙের ভ্রমণলিপিতে অজন্তার বর্ণনা আছে। গুহাগুলো দীর্ঘকাল অরণ্যের আড়ালে বিস্মৃত অবস্থায় পড়ে ছিল। উনিশ শতকে, ১৮১৯ সালে, এগুলো নতুন করে আবিষ্কৃত হয়। অজন্তা ও অদূরবর্তী ইলোরা ভারতের অন্যতম প্রধান পর্যটনকেন্দ্র।

গ্যালারি

তথ্যসূত্র

আরও দেখুন 
 ভারতীয় শিল্পকলা ও স্থাপত্য

ভারতের চিত্রলিপি সম্বলিত গুহা
ভারতের বিশ্ব ঐতিহ্যবাহী স্থান
ভারতীয় বৌদ্ধ ভাস্কর্য
মহারাষ্ট্রের দর্শনীয় স্থান
খ্রিস্টপূর্ব ২য় শতাব্দীতে প্রতিষ্ঠিত
ভারতের স্থাপত্য
ভারতীয় শিল্পকলা
ভারতীয় চিত্রকর্ম
ভারতের প্রাক্তন জনবহুল স্থান
নেকেড মোল ইঁদুর

নেকেড মোল ইঁদুর একটি ইঁদুর, এরা মূলত পূর্ব আফ্রিকায় অবস্থিত। ইনসেক্টদের মত নেকেড মোল ইঁদুর একটি ইউসোস্যাল প্রাণী, অর্থাৎ এক্ষেত্রে বন্ধ্যা ইঁদুরসমূহ উৎপাদনক্ষম নারী ইঁদুরের অধীনে কাজ করে। রাণী ইঁদুরটি ফেরোমোন নির্গত করে এবং যখন অন্যান্য মেয়ে ইঁদুর সাধারণ টয়লেটে যায় তখন তারা এর প্রভাবে বন্ধ্যা হয় পড়ে।

তথ্যসূত্র 

ইঁদুর
পূর্ব আফ্রিকার প্রাণিকুল
শিয়ালদহ রেলওয়ে স্টেশন

শিয়ালদহ রেলওয়ে স্টেশন হল কলকাতা শহরের অন্যতম প্রধান রেলস্টেশন। শিয়ালদহ ভারতের ব্যস্ততম রেলস্টেশনগুলির একটি। এটি একটি গুরুত্বপূর্ণ শহরতলি রেল টার্মিনাল। কলকাতা মেট্রোর নির্মীয়মান দ্বিতীয় লাইনটি (ইস্ট-ওয়েস্ট মেট্রো) শিয়ালদহ স্টেশনের পাশ দিয়ে যাবে। শুধু শহরতলির ট্রেন ও যাত্রীসংখ্যা ধরলে এটি ভারতের ব্যাস্ততম। এ ছাড়া এখান থেকে দূরপাল্লার ট্রেন দেশের বিভিন্ন স্থানের সাথে যোগাযোগ করিয়ে দেয়, যেমন দিল্লি।

ইতিহাস 
শিয়ালদহ স্টেশন ১৮৬৯ খ্রীস্টাব্দে চালু হয়। এখান থেকে তৎকালীন পূর্ব বঙ্গীয় রেল বিভাগ এর আওতায় ছিল। দেশভাগ এর আগে দার্জিলিং মেল শিয়ালদহ হতে রাণাঘাট, গেদে-দর্শনা পথ ধরে বর্তমান বাংলাদেশ এর মধ্যে দিয়ে শিলিগুড়ি পৌঁছাত। ১৯৪৭ সালে দেশভাগ এর সময় পূর্ব বঙ্গীয় রেল এর শিয়ালদহ বিভাগ ভারতের পূর্ব রেল এর আওতা ভুক্ত হয় এবং অবশিষ্ট অংশ তদাতিনন্তন পূর্ব পাকিস্তান এর অন্তর্গত হয়।

স্টেশন পরিচালনা

  শিয়ালদহে তিনটি স্টেশন টার্মিনাল রয়েছে: শিয়ালদহ উত্তর, শিয়ালদহ মেইন এবং শিয়ালদহ  সাউথ। 
 উত্তর অংশ শিয়ালদহ উত্তর এবং শিয়ালদহ মেইন ভবনে রয়েছে। এতে ১৩ টি প্লাটফর্ম রয়েছে, যার মধ্যে ১ থেকে ৪ এবং ৪এ (শিয়ালদহ উত্তর),
 সিয়ালদাহ মেইন  টার্মিনালে প্ল্যাটফর্ম ৫ থেকে ৯এ, ৯বি এবং ৯সি (শিয়ালদহ মেইন) রয়েছে।
 দক্ষিণ বিভাগ ৭ টি প্ল্যাটফর্ম (১০এ, ১০-১৪, ১৪এ) সহ শিয়ালদহ সাউথ টার্মিনাল রয়েছে।
উত্তর ও দক্ষিণ বিভাগের ট্র্যাকগুলির পৃথক ভাবে রয়েছে। উত্তর ও দক্ষিণ অংশটি দুটি সংযোগ দ্বারা সংযুক্ত, একটি দমদম-মাঝেরহাট সংযোগ (জনপ্রিয় চক্ররেল) এবং অন্যটি বিধাননগর-পার্ক সার্কাস সংযোগ (বৃত্তাকার রেলের সম্প্রসারণ)। এই দু'টি সংযোগ শিয়ালদহ স্টেশনকে এড়িয়ে দুটি বিভাগের মধ্যে দ্রুত ভ্রমণের জন্য নির্মিত হয়েছিল।

লাউঞ্জ
১৫ এপ্রিল ২০১৯ সালে সোমবার বাংলা নববর্ষের প্রথম দিনে শিয়ালদহ স্টেশনে উদ্বোধন হল একটি ঝাঁ চকচকে এগজিকিউটিভ লাউঞ্জের। কাচের দেওয়ালে মোড়া বাতানুকূল লাউঞ্জে আরামদায়ক সোফা, আধুনিক শৌচাগার, এলসিডি টিভি, ওয়াইফাই, মৃদু বাজনার ব্যবস্থা ছাড়াও রয়েছে পছন্দসই খাদ্য এবং পানীয় বেছে নেওয়ার সুযোগ রয়েছে।

স্টেশনের প্রবেশপথ থেকে স্বচ্ছ কাচের ক্যাপসুল লিফট ধরে পৌঁছনো যাবে আইআরসিটিসি-র ফুড প্লাজার ঠিক উপরের তলায় ওই লাউঞ্জে। একসঙ্গে ৫০ জনের বসার ব্যবস্থা রয়েছে সেখানে। রোজ ২৪ ঘণ্টাই খোলা থাকে লাউঞ্জটি। এখানে আসন সংরক্ষণ করতে গেলে ন্যূনতম দু’ঘণ্টার জন্য ১০০ টাকা ভাড়া দিতে হবে। ওই টাকা দিয়ে লাউঞ্জে আসন সংরক্ষণ করলে বিনামূল্যে চা-কফি এবং পানীয় জল মিলবে। দু’ঘণ্টার বেশি সময় কাটাতে চাইলে, প্রতি ঘণ্টার জন্য ৫০ টাকা করে দিতে হবে। কেউ ৫০০ টাকা বা তার চেয়ে বেশি মূল্যের খাবার কিনলে, তার ক্ষেত্রে প্রথম দু’ঘণ্টার জন্য ধার্য ১০০ টাকা ভাড়া মকুব করে দেওয়া হবে। জায়গাটি স্টেশনের টিকেটিং জ়োনের বাইরে হওয়ায় ওই লাউঞ্জে আসন সংরক্ষণ করার জন্য ট্রেনের টিকিট বা প্ল্যাটফর্ম টিকিট  থাকা বাধ্যতামূলক নয়।

ছবি

তথ্যসূত্র

বহিঃসংযোগ

পশ্চিমবঙ্গের জংশন রেলওয়ে স্টেশন
১৮৬৯-এ ভারতে প্রতিষ্ঠিত
কলকাতার রেলওয়ে স্টেশন
শিয়ালদহ রেল বিভাগ
ভারতীয় রেলের এ১ শ্রেণির স্টেশন
১৮৬২-এ চালু রেলওয়ে স্টেশন
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৬৯-এ চালু রেলওয়ে স্টেশন
১৮৬৯-এ ভারতে চালু রেলওয়ে স্টেশন
তত্ত্বাবধায়ক সরকার

তত্ত্বাবধায়ক সরকার হল এমন একটি অস্থায়ী অ্যাডহক (বিশেষ ও পূর্বপরিকল্পনাবিহীন) সরকার যা একটি নিয়মিত সরকার নির্বাচিত বা গঠিত না হওয়া পর্যন্ত একটি দেশের কিছু সরকারি দায়িত্ব ও কার্য সম্পাদন করে। নির্দিষ্ট অনুশীলনের উপর নির্ভর করে, এটি সাধারণত এলোমেলোভাবে নির্বাচিত বা সংসদের অনুমোদিত সদস্য বা বিদায়ী সদস্যদের নিয়ে থাকে, যতক্ষণ না তাদের বরখাস্ত করা হয়।

প্রতিনিধিত্বশীল গণতন্ত্রে তত্ত্বাবধায়ক সরকারসমূহ সাধারণত তাদের কার্যে সীমিত থাকে, সত্যিকারের শাসন ও নতুন আইনের প্রস্তাব না করে শুধুমাত্র চলমান স্থিতাবস্থা বজায় রাখার জন্য কাজ করে। স্থায়ী সরকারের পরিবর্তে নির্বাচনকালীন সময়ে তত্ত্বাবধায়ক সরকারকে অস্থায়ীভাবে প্রতিস্থাপন করা হয়, কারণ উপরোক্ত কার্যাবলী অনুশীলন করার জন্য এই সরকারের কোন বৈধ ম্যান্ডেট (নির্বাচনী অনুমোদন) থাকে না।

আরও দেখুন 
 বাংলাদেশের তত্ত্বাবধায়ক সরকার
সরকার
রাজনৈতিক পরিভাষা
তত্ত্বাবধায়ক সরকার
মহানন্দা নদী

মহানন্দা নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৩৬০ কিলোমিটার, গড় প্রস্থ ৪৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহানন্দা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৫।

প্রবাহপথ
এর উৎপত্তিস্থল হিমালয় পর্বতের ভারতের পশ্চিমবঙ্গ রাজ্যের দার্জিলিং জেলার অংশে। দার্জিলিং জেলা থেকে পশ্চিমবঙ্গের উত্তরাংশ দিয়ে প্রবাহিত হয়ে এটি বাংলাদেশের তেঁতুলিয়া উপজেলার, বাংলাবান্ধা দিয়ে প্রবেশ করে।  এর পর তেতুলিয়া পুরাতন বাজার দিয়ে আবার পশ্চিমবঙ্গের উত্তর দিনাজপুর জেলায় প্রবেশ করে, পরে মালদা জেলা হয়ে আবার বাংলাদেশের চাঁপাইনবাবগঞ্জ জেলা শহরের কাছে প্রবেশ করে পদ্মা নদীর সাথে মিলিত হয়। বৃষ্টির জল এই নদীর প্রবাহের প্রধান উৎস। ফলে গরম কাল ও শীতকালে নদীর পানি কমে যায়, আর বর্ষা মৌসুমে নদীর দুই কুল ছাপিয়ে বন্যা হয়ে থাকে। বাংলাদেশের মধ্য দিয়ে প্রবাহিত মহানন্দা নদীর অংশটির দৈর্ঘ্য ৩৬ কিমি।

উপনদী
পুনর্ভবা,পাগলা নদী,নাগর, টাংগন, কুলিক। কালিন্দী

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ
 মেচী নদী

চিত্রসংগ্রহ

তথ্যসূত্র

বহিঃসংযোগ 

 

চাঁপাইনবাবগঞ্জ জেলার নদী
দার্জিলিং জেলার নদী
পঞ্চগড় জেলার নদী
জলপাইগুড়ি জেলার নদী
তেঁতুলিয়া উপজেলা
উত্তর দিনাজপুর জেলার নদী
গঙ্গার উপনদী
রংপুর বিভাগের নদী
এশিয়ার আন্তর্জাতিক নদী
মালদা জেলার নদী
বিহারের নদী
শিলিগুড়ি
বাংলাদেশের নদী
পশ্চিমবঙ্গের নদী
সুরমা নদী

সুরমা নদী বাংলাদেশ-ভারতের একটি আন্তঃসীমান্ত নদী। সুরমা নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৩। এটি বাংলাদেশের প্রধান নদীসমূহের অন্যতম।

অন্যান্য তথ্য
এটি সুরমা-মেঘনা নদী ব্যবস্থার অংশ। ইবনে বতুতা এই নদী পথে ১৫ দিন নৌ পথে চলেছেন, তার রেহলা গ্রন্থে এ বিষয়ে বিশদ বর্ণনা আছে। উত্তর-পূর্ব ভারতের বরাক নদী বাংলাদেশে প্রবেশ করার সময় সুরমা ও কুশিয়ারা নদীতে বিভক্ত হয়ে যায়। সিলেট, সুনামগঞ্জ, নেত্রকোণা, কিশোরগঞ্জ এর উপর দিয়ে প্রবাহিত হয়ে মেঘনায় মিশেছে। এই দুটি নদী কিশোরগঞ্জ জেলার ভৈরববাজারের কাছে পুনরায় মিলিত হয়ে মেঘনা নদী গঠন করে, এবং পরিশেষে বঙ্গোপসাগরে পতিত হয়।

গতিপথ 
মণিপুর পাহাড়ের মাও সংসাং হতে বরাক নদীর উৎপত্তি হয়। বাংলাদেশ সীমান্তে নদীটি দুই শাখায় বিভক্ত হয়, এর উত্তরের শাখাটি সুরমা নদী, আর দক্ষিণের শাখার নাম কুশিয়ারা নদী। এর পর সুরমা নদী সিলেট এলাকায় প্রবেশ করে সুরমা অববাহিকার সৃষ্টি করে।

চিত্রসম্ভার

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

বহিঃসংযোগ 

ভারতের নদী
আন্তঃসীমান্ত নদী
এশিয়ার নদী
সিলেট বিভাগের নদী
সিলেট জেলার নদী
সুনামগঞ্জ জেলার নদী
বাংলাদেশের নদী
বঙ্গোপসাগর
কিশোরগঞ্জ জেলা
রজার বার্ন

রজার উইলিয়াম বার্ন, (সেপ্টেম্বর ৮, ১৯২৯ – ফেব্রুয়ারি ৬, ১৯৫৮), ছিলেন একজন ইংরেজ ফুটবল খেলোয়াড় এবং ম্যানচেস্টার ইউনাইটেডের অধিনায়ক।

৬ ফেব্রুয়ারি, ১৯৫৮ তারিখের মিউনিখ বিমান দুর্ঘটনায় মারা যাওয়া আটজন ম্যানচেস্টার ইউনাইটেড খেলোয়াড়ের মধ্যে তিনি অন্যতম। তিনি ইংল্যান্ডের পক্ষে ৩৩টি ম্যাচ খেলেছেন। ১৯৫৩-৫৪ মৌসুম থেকে তিনি ম্যানচেস্টার ইউনাইটেডের অধিনায়ক থেকেছেন। প্রথমদিকে বাম উইঙ্গার হিসেবে খেললেও পরে তিনি ফুল ব্যাক হিসেবে খেলতে শুরু করেন।

১৯৫২, ১৯৫৬ ও ১৯৫৭ সালে তিনি লীগ চ্যাম্পিয়নশিপ মেডেল লাভভ করেন এবং ১৯৫৭ সালে এফএ কাপ রানার্স-আপ মেডেল লাভ করেন। মৃত্যুকালে তার বয়স ছিল মাত্র ২৮, তিনি যদি সঠিক সময়ে বাড়ী পৌছাতে পারতেন তবে জানতে পেতেন তিনি প্রথম বাবা হতে চলেছেন। তার মৃত্যুর আটমাস পর তার সন্তান রজার জুনিয়র জন্মলাভ করে। রজার জুনিয়র ১৯৭০ দশকে ওল্ড ট্রাফোর্ডের একজন বল-বয় ছিলেন।

ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
১৯৫৪ ফিফা বিশ্বকাপ খেলোয়াড়
ম্যানচেস্টার এর অধিবাসী
বিমান দুর্ঘটনায় মৃত্যু
১৯২৯-এ জন্ম
১৯৫৮-এ মৃত্যু
ইংল্যান্ডের আন্তর্জাতিক ফুটবলার
১৯৫৪ ফিফা বিশ্বকাপের খেলোয়াড়
ম্যানচেস্টারের ফুটবলার
ইংরেজ ফুটবল লিগের খেলোয়াড়
ফুটবল ফুলব্যাক
২০শ শতাব্দীর ইংরেজ পুরুষ ক্রীড়াবিদ
ডেনিস ভায়োলেট

ডেনিস সিডনি ভায়োলেট (সেপ্টেম্বর ২০, ১৯৩৩ ম্যানচেস্টার – মার্চ ৬, ১৯৯৯) ছিলেন একজন ইংরেজ ফুটবল খেলোয়াড়। তিনি ১৯৪৯ সালের ১ সেপ্টেম্বর ম্যানচেস্টার ইউনাইটেডে যোগ দেন। ১৯৫৩ সালের ১১ এপ্রিল তিনি ম্যানচেস্টার ইউনাইটেড ক্লাবের হয়ে প্রতিদ্বন্দ্ব্বী নিউকাসল ইউনাইটেডের বিপক্ষে প্রথম মাঠে নামেন।

১৯৫০ দশকের ম্যাট বাজবির বাজবি বেইবসের একজন সদস্য ছিলেন। তিনি মূলত একজন স্ট্রাইকার। তিনি মিউনিখ বিমান দুর্ঘটনা থেকে বেঁচে যান। ১৯৫৬-৫৭ মৌসুমের লীগ জেতায় ভায়োলেটের বড় অবদান ছিল।

ইংরেজ ফুটবলার
ইংরেজ ফুটবল ম্যানেজার
ম্যানচেস্টার ইউনাইটেড ফুটবল ক্লাবের খেলোয়াড়
বিমান দুর্ঘটনা থেকে বেঁচে যাওয়া ব্যক্তি
১৯৩৩-এ জন্ম
১৯৯৯-এ মৃত্যু
স্টোক সিটি ফুটবল ক্লাবের খেলোয়াড়
উইটন অ্যালবিয়ন ফুটবল ক্লাবের খেলোয়াড়
মার্কিন যুক্তরাষ্ট্রে প্রবাসী ফুটবলার
ইংল্যান্ডের আন্তর্জাতিক ফুটবলার
ম্যানচেস্টারের ফুটবলার
ইংরেজ ফুটবল লিগের খেলোয়াড়
অপেক্ষক (গণিত)

ফাংশন () বা অপেক্ষক একটি গাণিতিক ধারণা যা দুইটি রাশির মধ্যে পারস্পরিক নির্ভরশীলতা প্রকাশ করে। একটি রাশিকে বলা হয় প্রদত্ত রাশি, বা স্বাধীন চলক বা ফাংশনটির আর্গুমেন্ট বা ইনপুট। অপরটিকে উৎপাদিত রাশি বা ফাংশনের মান বা আউটপুট বলা হয়। ফাংশন কোন একটি নির্দিষ্ট সেট থেকে (যেমন-বাস্তব সংখ্যার সেট থেকে) নেয়া প্রতিটি ইনপুট উপাদানের জন্য একটি অনন্য আউটপুটকে সম্পর্কিত করে। ফাংশনে সাধারণত f, g, F, G ইত্যাদি প্রতীক বা চিহ্ন দ্বারা প্রকাশ করা হয়।

কোনো ফাংশনকে বিভিন্ন উপায়ে প্রকাশ করা যায়: সূত্রের সাহায্যে, লেখচিত্রের সাহায্যে, ফাংশনটি গণনাকারী অ্যালগোরিদমের সাহায্যে, কিংবা ফাংশনটির বৈশিষ্ট্য বর্ণনা করে। কখনো কখনো একটি ফাংশনকে অন্য এক বা একাধিক ফাংশনের সাথে এর সম্পর্কের মাধ্যমে প্রকাশ করা হয় (যেমন- বিপরীত ফাংশন)। বিভিন্ন ব্যবহারিক শাস্ত্রে ফাংশনগুলিকে প্রায়শই তাদের মানের সারণি কিংবা সূত্রের মাধ্যমে প্রকাশ করা হয়। তবে সব ফাংশনকে উপরের সব রকমভাবে প্রকাশ করা যায় না। আসল ফাংশন ও একে কীভাবে উপস্থাপন করা হয়েছে বা কল্পনা করা হয়েছে, এ দুইয়ের মধ্যে যথেষ্ট পার্থক্য আছে।

কতিপয় গুরুত্বপূর্ণ সংজ্ঞা 
যদি X ও Y দুইটি সেট হয় এবং কোন নিয়মের অধীনে X সেটের প্রত্যেক উপাদানের সাথে Y সেটের একটি ও কেবল একটি উপাদানকে সংশ্লিষ্ট করা হয় তাহলে ঐ নিয়মকে X থেকে Y এ বর্ণিত একটি ফাংশন বা ফাংশান বলা হয়। এক্ষেত্রে X সেটকে বলা হয় ফাংশনটির ডোমেইন (গণিত) এবং Y সেটকে বলা হয় ফাংশনটির কোডমেইন । ডোমেইন হচ্ছে মুলত কোন ফাংশনকে সংজ্ঞায়িত করতে পারে এমন উপাদান নিয়ে গঠিত সেট। আবার, যদি f : X → Y ফাংশনের অধীনে x ∈ X এর সাথে y ∈ Y সংশ্লিষ্ট হয়, তাহলে উক্ত ফাংশনের অধীনে y-কে x-এর প্রতিবিম্ব বা ইমেজ বলা হয়, আর x-কে y-এর প্রাক-প্রতিবিম্ব বলা হয় এবং y=f(x) লিখে তা প্রকাশ করা হয়। এখানে, x-এর যে যে মানের জন্য ফাংশনটি সংজ্ঞায়িত হয় তাদেরকেই সাধারান ভাষায় ফাংশনের ডোমেইন আর y-এর মানগুলোকে ফাংশনের রেঞ্জ বলে।

ফাংশনের সংযোজন 
ফাংশনের সংযোজন (কমপজিশন) সমগ্র গণিতশাস্ত্রের অন্যতম গুরুত্বপূর্ণ একটি ধারণা: যদি z, y এর একটি ফাংশন হয়, যেখানে y, x-এর একটি ফাংশন, তবে z, x-এরও একটি ফাংশন হবে। সাধারণভাবে বলা যায় যে, যে সংযুক্ত ফাংশনটি প্রথম ফাংশনের আউটপুটকে দ্বিতীয় ফাংশনের ইনপুট হিসেবে ব্যবহার করে পাওয়া যায়। ফাংশনের এই বৈশিষ্ট্যটি অন্যান্য গাণিতিক সংগঠন (যেমন-সংখ্যা বা আকৃতি) থেকে ফাংশনকে স্বতন্ত্র করেছে এবং ফাংশনসমূহের তত্ত্বকে একটি শক্তিশালী কাঠামো প্রদান করেছে।

পরিভাষা ও উদাহরণ 
ফাংশন এর অপর নাম অপেক্ষক। গণিতে ফাংশন একটি মৌলিক ভূমিকা পালন করে। গণিতের বিমূর্ত শাখা যেমন সেট তত্ত্বে সাধারণ প্রকৃতির ফাংশন নিয়ে আলোচনা করা হয়। এই পদ্ধতিগুলো দৃঢ় নিয়মের উপর প্রতিষ্ঠিত নয় এবং পরিচিত নীতি দ্বারা পরিচালিত নয়। সর্বাধিক বিমূর্ত ক্ষেত্রে ফাংশনের পরিচিত বৈশিষ্ট্য হল এটি একটি ইনপুটের জন্য কেবল একটি আউটপুট দেয়। এমন ফাংশনের জন্য সংখ্যার প্রয়োজন হয় না এবং কোন শব্দের প্রথম অক্ষরও এক্ষেত্রে গ্রহণীয় হতে পারে। বীজগাণিতিক অপারেশনের পরিভাষার মাধ্যমে বীজগণিতে ব্যবহৃত ফাংশনের ব্যাখ্যা দেওয়া সম্ভব।

বিভিন্ন প্রকার ফাংশনের নাম:

১. সার্বিক ফাংশন (উপরিচিত্রণ)
২. এক-এক ফাংশন
৩. সার্বিক ও এক-এক ফাংশন (বাইজেকটিভ ফাংশন)
৪. বিপরীত ফাংশন
৫. অভেদ ফাংশন
৬. ধ্রুবক ফাংশন
৭. সংযোজিত ফাংশন
৮. বহুপদী ফাংশন
৯. মূলদীয় ফাংশন
১০. যোগাশ্রয়ী ফাংশন
১১. দ্বিঘাত ফাংশন
১২. ত্রিকোণমিতিক ফাংশন
১৩. পর্যাবৃত্ত ফাংশন
১৪. বৃত্তীয় ফাংশন
১৫. বিপরীত বৃত্তীয় ফাংশন
১৬. যুগ্ম ফাংশন
১৭. অযুগ্ম ফাংশন
১৮. সূচকীয় ফাংশন
১৯. লগারিদমিক ফাংশন

 
বীজগণিত
সেট তত্ত্বের মৌলিক ধারণা
প্রাথমিক গণিত
কেন্দ্রীয় রিজার্ভ পুলিশ বল

সেন্ট্রাল রিজার্ভ পুলিশ ফোর্স বা সিআরপিএফ (CRPF; ) ভারতের বৃহত্তম আধা-সামরিক বাহিনী। অভ্যন্তরীণ নিরাপত্তা সংক্রান্ত দায়িত্ব এই বাহিনীকে দেওয়া হয়ে থাকে। সিআরপিএফ-এর প্রধান ভূমিকা হচ্ছে পুলিশের অভিযানে রাজ্য / কেন্দ্রশাসিত অঞ্চলকে আইন-শৃঙ্খলা ও বিদ্রোহ দমনে সহযোগিতা।

২৩৫টি ব্যাটালিয়ন এবং বিভিন্ন অন্যান্য প্রতিষ্ঠানের সঙ্গে, সিআরপিএফ ভারতের সর্ববৃহৎ আধাসামরিক বাহিনী বিবেচিত এবং এটার ৩০৮,৮৬২ জন কর্মীবিশিষ্ট একটি অনুমোদিত শক্তি রয়েছে।

অস্র

মেশিন গান
 FN MAG
 সাব মেশিন কার্বাইন

রাইফেল
 এ কে এম রাইফেল
 INSAS

স্বয়ংক্রিয় বন্দুক
 হেকলার ও কস এমপি৫
 IWI Tavor X95
 IWI Tavor-21

তথ্যসূত্র 

ভারতের আধা-সামরিক বাহিনী
১৯৩৯-এ ব্রিটিশ ভারতে প্রতিষ্ঠিত
দ্বিতীয় বিশ্বযুদ্ধে ভারত
ঝোঁক (ভাষা)

ঝোঁক ( বা ; ) বলতে কোনও ভাষা উচ্চারণের বিশেষ রীতিকে বোঝায়। আঞ্চলিক, সামাজিক ও ব্যক্তিগত পরিসরে ভিন্ন ভিন্ন মানুষ একই ভাষা ভিন্নভাবে উচ্চারণ করে থাকে। কখনও কখনও এই পার্থক্য বেশ প্রকট হয়। এরকম প্রতিটি পৃথকীকরণযোগ্য উচ্চারণ রীতিতে ঝোঁক বা একসেন্ট (Accent) বলা হয়।

প্রত্যেক মানুষই নিজস্ব ভঙ্গী বা ঝোঁকে উচ্চারণ করে। প্রত্যেকেই কোন নির্দিষ্ট ঝোঁককে বেশি পরিচিত, এমনকি বেশি মর্যাদাসূচক বলেও মনে করেন। বাংলা ভাষার ক্ষেত্রে পশ্চিমবঙ্গের নদীয়া এলাকার বাংলা উচ্চারণরীতি বা ঝোঁকটি আদর্শ চলিত বাংলা উচ্চারণ হিসেবে কালক্রমে মর্যাদা লাভ করেছে।

আরও দেখুন 
 উপভাষা
 ধ্বনিতত্ত্ব
 ধ্বনিবিজ্ঞান

তথ্যসূত্র 

ধ্বনিতত্ত্ব
ধ্বনিবিজ্ঞান
কাব্যিক ছন্দ
সমাজভাষাবিজ্ঞান
উপভাষাতত্ত্ব
ভাষাবিজ্ঞান পরিভাষা
করুণাকণা গুপ্ত

করুণাকণা গুপ্তা ঢাকা বিশ্ববিদ্যালয়ের প্রথম মহিলা শিক্ষিকা। তিনি ১৯৩৫ সালে ঢাকা বিশ্ববিদ্যালয়ের ইতিহাস বিভাগে সহকারী প্রভাষক হিসেবে যোগ দেন। তিনি স্বতন্ত্র "ঢাকা বিশ্ববিদ্যালয় ছাত্রী ইউনিয়ন" গঠনের উদ্যোগ গঠন করেন। ভারতের স্বাধীনতা-সংগ্রামেও তার ভূমিকা ছিল।

জন্ম ও শিক্ষাজীবন 
করুণাকণা ইডেন স্কুল ও কলেজ থেকে যথাক্রমে ১৯২৭ ও ১৯২৯ সালে ম্যাট্রিক ও আই.এ. পরীক্ষায় প্রথম স্থান অধিকার করেন। ১৯২৯ সালে ঢাকা বিশ্ববিদ্যালয়ের ইতিহাস বিভাগে ভর্তি হন। এই বিভাগ থেকে ১৯৩২ সালে স্নাতক এবং ১৯৩৩ সালে স্নাতকোত্তর পরীক্ষায় প্রথম শ্রেণি লাভ করেছিলেন। শতকরা ৭০ ভাগের বেশি নাম্বার পাওয়ায় বিশ্ববিদ্যালয় তাকে স্বর্ণপদক প্রদান করে। ১৯৩৩ সালে রমেশচন্দ্র মজুমদারের অধীনে ইতিহাস বিভাগের গবেষক হিসেবে যোগ দেন। এসময় ১৯৩৪ সালের ২৪ মে জাতীয়তাবাদী আন্দোলনের সঙ্গে যুক্ত থাকার কারণে পুলিশ তাকে গ্রেফতার করে এবং জিজ্ঞাসাবাদের পর ছেড়ে দেয়।

কর্মজীবন 
তিনি কামরুন্নেসা বালিকা বিদ্যালয়ে সহকারী প্রধান শিক্ষিকা হিসেবে যোগ দেন। তারপর করুণাকণা ১৯৩৫ সালের সেপ্টেম্বর থেকে ১৯৩৬ সাল পর্যন্ত ঢাকা বিশ্ববিদ্যালয়ের ইতিহাস বিভাগে সহকারী লেকচারার হিসেবে কর্মরত ছিলেন। ১৯৩৬ সালে তিনি ঢাকা বিশ্ববিদ্যালয় ছেড়ে বঙ্গীয় শিক্ষা সার্ভিসে যোগ দেন। তিনি পরে কলকাতা বেথুন কলেজে অধ্যাপক, লেডি ব্র্যাবোর্ন কলেজের অধ্যক্ষ এবং অবসরগ্রহণের আগে পশ্চিমবঙ্গের ডিডিপিআই হয়েছিলেন।

জীবনাবসান 
১৯৭৯ সালের ১৩ নভেম্বর কলকাতায় তার জীবনাবসান ঘটে।

তথ্যসূত্র

বহি:সংযোগ 

১৯৭৯-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
চারুপমা বসু

চারুপমা বসু ঢাকা বিশ্ববিদ্যালয়ের দ্বিতীয় মহিলা শিক্ষিকা। তিনি ত্রিশের দশকে ইংরেজি বিভাগের সহকারী লেকচারার রুপে যোগদান করেন। বিশ্ববিদ্যালয়ের প্রথম শিক্ষিকা শ্রীমতী করুণাকণা গুপ্তা ঢাকা বিশ্ববিদ্যালয় ছেড়ে কলতাকা বেথুন কলেজে চলে গেলে তিনি ছাত্রী বিষয়ক দায়িত্ব গ্রহণ করেন। ১৯৩৭ সালে ঢাকা বিশ্ববিদ্যালয়তে প্রথম ছাত্রী সংসদ গঠিত হলে চারুপমা বসু এর সভাপতি ছিলেন।

তথ্যসূত্র

বহি:সংযোগ 

ঢাকা বিশ্ববিদ্যালয়ের শিক্ষক
নিখিল পাকিস্তান মুসলিম লীগ

নিখিল পাকিস্তান মুসলিম লীগ {উর্দু: ) পাকিস্তানের একটি রাজনৈতিক দল। ২০১০ সালে পারভেজ মোশাররফ এর প্রতিষ্ঠা করেন। প্রতিষ্ঠার অনুষ্ঠান যুক্তরাজ্যের লন্ডনে অনুষ্ঠিত হয়। তবে এর মূল কেন্দ্র পাকিস্তানের ইসলামাবাদে অবস্থিত।

আরো দেখুন
 জমিয়ত উলামায়ে ইসলাম (ফ)

বহিঃসংযোগ
 All Pakistan Muslim League Official Website
 Office of General Musharraf website
 All Pakistan Muslim League UAE chapter  website
 Official profile at Pakistan Army website

পাকিস্তান আন্দোলন
পাকিস্তানের রাজনৈতিক দল
মুসলিম লীগ
পাকিস্তানের ইসলামি রাজনৈতিক দল
মুসলিম লীগের বিচ্ছিন্ন দল